Лясковец : Услуги : Социални услуги
"Център за обществена подкрепа" е социална услуга в общността, държавно делегирана дейност, с капацитет 20 деца и лица. Предоставя индивидуални консултации, посредничество и подкрепа, с цел развитие на личностните ресурси и семейните възможности за справяне с трудностите по отглеждането и възпитанието на децата, успешното им интегриране в обществото и развитие на родителския капацитет. Дейността на центъра е насочена към подготовка за придобиване на нови знания и умения, пряка педагогическа работа за затвърждаване на придобитите знания и на повишаване личностния капацитет чрез арттерапевтични методи, дидактически и подвижни игри. Експертите към центъра работят с деца и семейства, живеещи в неравностойно социално положение, във високо рискови общности, деца с увреждания, деца с отклоняващо се поведение, застрашени или отпаднали от училище, деца, жертва на злоупотреби, насилие или експлоатация в или извън семейната среда, като осигуряват превенция на отпадане от училище, противообществени прояви, неглижиране, изоставяне, насилие и др.
Целеви групи са: деца от етнически малцинства; деца от групи в неравностойно социално положение - преди всичко от семейства с ниски доходи и безработни родители; деца със специални образователни потребности; деца с поведенчески отклонения; семейства, при които има риск от изоставяне или настаняване на детето в специализирано заведение; семейства, при които има риск от влошаване/разкъсване на семейните връзки; семейство, чието дете е изоставено, настанено в заведение или настанено в семейство; семейства с един родител; семейства с деца, които имат специални потребности за възпитание и образование и семейства, които търсят съвети за отглеждане и възпитание на детето.
ул. "Никола Козлев" 76
Информационна брошура на ЦОП
От 01.10.2010 г. на територията на община Лясковец стартира Проект на Агенцията за социално подпомагане „Подкрепа за достоен живот” по предоставянето на безвъзмездна финансова помощ по BG051PO001-5.2.09 „Алтернативи”.
лица с 90 на сто и над 90 на сто трайно намалена работоспособност или вид и степен на увреждане, без чужда помощ
лица с по-нисък процент на трайно увреждане - с установена невъзможност за самостоятелно обслужване към момента на оценка на потребностите
трудово заети лица: наети или самонаети, които могат да извършват допълнителен почасов труд